ଭୁବନେଶ୍ୱର, ଜାନୁଆରୀ ୩୧(ଓଡିଶା ଡଟ୍ କମ୍ )-ରାଜ୍ୟରେ ଖଣି ପରିଚାଳନା କ୍ଷେତ୍ରରେ ବିଶ୍ୱବ୍ୟାଙ୍କ ରାଜ୍ୟ ସରକାରଙ୍କୁ ବୈଷୟିକ ସହାୟତା ପ୍ରଦାନ କରିବ । ଆସନ୍ତା ୧୫ ଦିନ ମଧ୍ୟରେ ବିଶ୍ୱବ୍ୟାଙ୍କ ପକ୍ଷରୁ ଏଥିନେଇ ଏକ ପ୍ରକଳ୍ପ ରିପୋର୍ଟ ସରକାରଙ୍କୁ ପ୍ରଦାନ କରାଯିବ ।
ବିଶ୍ୱବ୍ୟାଙ୍କର ୪ଜଣିଆ ପ୍ରତିନିଧି ଦଳ ସଂପ୍ରତି ଓଡିଶା ଗସ୍ତରେ ଆସି କେନ୍ଦୁଝର,ସୁନ୍ଦରଗଡ ଓ ଯାଜପୁର ଜିଲ୍ଲାର ବିଭିନ୍ନ ଖଣିଅଂଚଳ ପରିଦର୍ଶନ କରିଥିଲେ । ପରେ ଆଜି ସେମାନେ ସଚିବାଳୟଠାରେ ଅତିରିକ୍ତ ମୁଖ୍ୟ ଶାସନ ସଚିବ ତଥା ଉନ୍ନୟନ କମିଶନ ଯୁଗଳ କିଶୋର ମହାପାତ୍ରଙ୍କୁ ସାକ୍ଷାତ କରି ଆଲୋଚନା କରିଥିଲେ ।
ବୈଠକରେ ଖଣି ବିଭାଗର ପ୍ରମୁଖ ଅଧିକାରୀମାନେ ମଧ୍ୟ ଉପସ୍ଥିତ ଥିଲେ । ବୈଠକ ପରେ ଖଣି ନିର୍ଦ୍ଦେଶକ ଦୀପକ ମହାନ୍ତି ଏ ସଂପର୍କରେ ସୂଚନା ଦେଇ କହିଲେ ଯେ,ଖଣିଜ ରିହାତି ଚୁକ୍ତିନାମା,ଖଣି ଲିଜ ପ୍ରଦାନ,ଖଣି କ୍ଷେତ୍ରର ସାମାଜିକ ଓ ପରିବେଶଗତ ପ୍ରଭାବ ସଂପର୍କରେ ଆକଳନ,ଖଣି ରାଜସ୍ୱ ଆଦାୟ,ଖଣି ଅଂଚଳର ବିକାଶ ଆଦି କ୍ଷେତ୍ରରେ ଏହି ସହାୟତା ଗ୍ରହଣ କରାଯିବ ।
ଭୁବନେଶ୍ୱର, ମାର୍ଚ୍ଚ ୨୮(ଓଡ଼ିଶା ଡ଼ଟ୍ କମ୍) ରାଜ୍ୟରେ ଆନୁସଙ୍ଗିକ ଶିଳ୍ପର ବିକାଶ କ୍ଷେତ୍ରରେ ବିଶ୍ୱ ବ୍ୟାଙ୍କ କିପରି ସହାୟତା କରିପାରିବ ସେ ନେଇ ବୁଧବାର ବିଶ୍ୱବ୍ୟାଙ୍କ ସଭାପତି ରବର୍ଟ ବି. ଜୋଲିକ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ସହ ଆଲୋଚନା କରିଛନ୍ତି ।
ମଧ୍ୟରେ ଆଲୋଚନା ହୋଇଥିବା ବେଳେ ଜୋଲିକ ଓଡ଼ିଶାରେ ଅର୍ଥନୈତିକ ବିକାଶ, ଦୃଢ ଦାରିଦ୍ର୍ୟ ଦୂରୀକରଣ କାର୍ଯ୍ୟକ୍ରମର ଉଚ୍ଚ ପ୍ରଶଂସା କରିଛନ୍ତି ।
ସେହିପରି ରାଜ୍ୟରେ ସମନ୍ୱିତ ଉପକୂଳ ଅଞ୍ଚଳ ପରିଚାଳନା ଯୋଜନା ସୁଚାରୁ ରୂପେ କାର୍ଯ୍ୟକାରୀ ହେଉଛି ବୋଲି ସେ କହିଛନ୍ତି ।
ମୁଖ୍ୟମନ୍ତ୍ରୀ ଜୋଲିକଙ୍କୁ ଓଡ଼ିଶୀ ନାମକ ଏକ ପୁସ୍ତକ ଉପହାର ସ୍ୱରୂପ ପ୍ରଦାନ କରିଛନ୍ତି । ଆଲୋଚନା ପରେ ବିଶ୍ୱବ୍ୟାଙ୍କ ସଭାପତି ଏବଂ ତାଙ୍କ ସହ ଆସିଥିବା ଅନ୍ୟମାନେ ଏକାମ୍ର ବନ ପରିଦର୍ଶନ କରିଥିଲେ ।
